Az Alvilág

**Az Alvilág** (egyéb ismert nevén a **Pokol** vagy **Nether**) egy másik dimenzió a Minecraft világaiban, amit az Alpha 1.2.0 (a Minecraft Halloweeni Frissítés) kiadásakor, 2010. október 30-án adtak hozzá a játékhoz.

Mindössze egy portál szükséges, és máris gyors utazást tehetünk egy teljesen másképp generált térképre. Ezen kívül az Alvilág sehol máshol nem található blokkok lelőhelye, bár található benne olyan fenti világban is meglelhető blokk és tárgy, mint a gombák, a sóder és a láva. Az Alvilág továbbá négy fenti világban nem található mob otthona: ezek a szellemek, őrlángok, magmakockák és a zombi malacemberek.

Az Alvilág egy második térképként is működik. Az Alvilágba lépéskor a fenti világ mentetlen adatai mentésre kerülnek és az Alvilág adatai betöltődnek. A felszín véletlenszerűen generálódik, csakúgy, mint a fenti világban. Ha a játékos az Alvilágban hal meg, akkor a nála lévő tárgyak az Alvilágban maradnak, míg a játékos a fenti világban fog újraéledni.

A Beta 1.6 kiadása óta az Alvilág tökéletesen működik többjátékos módban is.

## Felszín és jellemzők

Az Alvilág felszíne javarészt alvilágkőből áll, ami nagy, sima kamrákra és kisebb résekre tagolódik - lényegében az egész egy nagy barlang. Foltokban fellelhető a felszínen sóder és lélekhomok, csakúgy, mint a plafonról csüngő izzókőblokkok, a felszínen levő gombák és természetesen generált tűz. Kisebb alagutak is fellelhetők alvilágkőbe ágyazva, de ezek nem tartalmaznak barlangrendszereket, vagy érceket (kivéve a kvarcércet). A lávaóceán alatt több réteg alvilágkő és alapkőzet található. Ehhez hasonlóan az Alvilág legteteje is alapkőzetből épül fel.

Az Alvilágban való barangolás veszélyes lehet. Sötét, fura hely, néhol váratlan lyukakkal természetesen generált tűzzel és szokatlan alakú szirtekkel, melyekről könnyen leeshetsz anélkül, hogy egyáltalán meglátnád a széleiket, ha nem világítod ki a területet. A láva óceánt alkot az Alvilág alsóbb részén és a plafonról is sok helyen láva folyik, közvetlenül vagy folyamok útján az óceánba ömlik. Ha láva vagy egy foltnyi tűz közelében (vagy benne) halsz meg, eléghet a tárgyaid egy része, hiszen azok ott maradnak, ahol meghaltál.

Az Alvilágban az ég és a köd is sötétvörös. Ha vihar van, az ég gyorsan villog a piros különböző világosságai és árnyalatai között, ez egy játékhiba.

Az alvilágot alulról,és felülről is alapkőzet határolja. A játékos ki tud mászni kreatív módban a világ tetejére, anélkül, hogy meghalna.

### Anyagok

Négy blokktípus van ami csak az Alvilágban található meg:

* Alvilágkő - Az Alvilág legnagyobb részét alkotó anyag, ha meggyújtják, örökké égni fog. Meggyújtásuk szikrapattintóval népszerű helyettesítése a fáklyával való világításnak ebben a dimenzióban. Az alvilágkő egy része természetesen is ég. Mivel az éghető blokkoktól külön van kezelve soha nem ég el és a tűz nem terjed róla más alvilágkőblokkokra.
* Izzókő - Egy aranyszínű blokk, ami kisebb-nagyobb fürtökben lóg le a mennyezetről. Használható fényforrásként a normál világban a víz alatt és a belőle bányászható izzókőpor valószínűleg az egyik alapanyaga lesz a lámpásoknak. A fényessége megegyezik a töklámpáséval.
* Lélekhomok - Barna színű blokk, melyre ha egy játékos vagy egy mob rálép, a mozgása lelassul amíg rajta áll és kissé bele is süllyed, mint a futóhomokba. Ez felhasználható egyirányú kapuk építésére.
* Alvilági kvarcblokk - Piros blokk, amin hasadásszerű fehér gerezdek vannak. Kibányászásakor kvarcot kapunk.

Hat blokk van ami mindkét világban megtalálható: Levegő, Láva, Sóder, Alapkőzet, Tűz, továbbá piros és barna gombák.

Természetesen fellelhető tárgyak az izzókőpor, a kovakő, sült sertésszeletek zombi malacemberektől, és puskapor a szellemektől.

### Az Alvilág hatásai

Az Alvilágban nem tehető le víz vagy - az 1.0.0 előtt - fű valamilyen csalás nélkül. A fűblokk az 1.0.0-ás frissítés előtt modok nélkül nem volt beszerezhető, és nincs is jelen természetesen az Alvilágban, így nem terjeszthetjük tovább földblokkokra (már a selymes érintés varázslattal bányászhatunk füvet). Egy vizes vödör kiöntése a víz eltűnését eredményezi füst kíséretében, ezért a cukornád termesztése lehetetlen ebben a világban, mivel víz szükséges hozzá. A teljes vízhiány a búzára is hat. Képes túlélni víz nélkül, de sokkal lassabban fog nőni.

Behekkelt víz és fűblokkok letehetőek, de ez természetesen eszköztárcsalást, vagy térképszerkesztők használatát követeli meg. A behekkelt jég is letehető, hogy eltörésekor vizet hagyjon maga után.

A fák normálisan növekednek és a leveleiknek halottszerű barnás színük lesz, mint a sivatagokban. Azonban gyakran furcsa formákban nőnek és néha-néha alakot váltanak ha megzavarjuk őket[*forrás?*], ezért az Alvilág fáit néhányan csapdáknak, vagy végtelen faforrásnak használják. Megjegyzendő, hogy a fatermesztés nehéz az alvilágban, mivel a mérhetetlen mennyiségű láva könnyen felgyújthatja őket.

Az órák és az iránytűk szabadon behozhatók, de nem fognak működni. Mivel az Alvilág egy teljesen különböző dimenzió az iránytűk nem tudják megtalálni az eredeti termőpontot, az óráknak pedig fogalmuk sincsen a nap helyzetéről, mivel az Alvilágban nincs értelme a napszakoknak. Az iránytű mutatója és az óra tárcsája is őrülten fog pörögni teljesen véletlenszerű irányokban. A fenti világban készített térképek nem fogják megmutatni a játékos helyzetét, az Alvilágot ábrázoló térképeket helyben kell barkácsolni. Ha a játékos aludni próbál, az ágy felrobban. Ez kihasználható gyors bányászati taktikaként, de csak ha a nehézség békésre van állítva.

Egy lávablokk 8 blokknyira képes terjedni az Alvilágban ami kétszerese a normál világbelinek.

### Hangok

Az Alvilágban leggyakrabban hallható hangok miden bizonnyal a szellemek sikolyai, melyek bármikor hallhatók, ha egy szellem van a térképen, távolságtól függetlenül. Egyéb gyakori hangok még a tűz ropogása, és a zombi malacemberek röfögése, ha a közelben vannak. A normál világi barlanghangok is hallhatók, de nem gyakran, csak úgy, mint a fenti világban.

## Története

Az Alvilág az egyik legnagyobb attrakció volt a Minecraft Halloweeni Frissítésében és 2010 Október 4-én jelentették be, mint "egy teljesen új pokoli világ, amit gyors utazásra lehet majd használni és portálokkal lesz majd elérhető". Október tizedikén Notch kiadta az első képernyőfotót az Alvilágról, és Október 30-án be is vezették, a Halloweeni Frissítés többi újításával együtt.

Az Alvilággal együtt hozzáadták az alvilágkövet, az izzókövet, a lélekhomokot és a portálokat. November tizedikétől a láva 8 blokkra képes folyni a fenti világ 4 blokkjához képest.

Az 1.6-os Bétában elérték, hogy a portálok többjátékos módban is működjenek és kijavították azt a hibát is, amitől beszürkült a képernyőn a szöveg, ha világváltás közben nyitva volt valamilyen menü.

1.6.2-től az Alvilágban használt ágyak felrobbannak.

## Mobok

Az Alvilágnak saját mobvilága van, igaz, ennek mindkét tagját meg lehet találni a normál világban is, bizonyos ritka esetekben. Mindkettő teljesen éghetetlen, néha látni lehet, ahogy tűzben járkálnak sértetlenül, vagy éppen lávafürdőt vesznek.

A szellemek hatalmas medúzaszerű lények, amik lassan lebegnek az Alvilág légterében. 4x4x4 blokk nagyok, és az aljukról 9 csáp lóg le. Ha meglátják a játékost, tűzgolyókat köpnek rá, melyek becsapódáskor felrobbannak, de aránylag egyszerűen visszaverhetők, ha a játékos jó időzítéssel megüti őket kézzel, vagy más eszközzel, esetleg egy nyilat vagy hógolyót lő rájuk. Ha ezek a visszavert tűzgolyók eltalálják a szellemet, az megsebesül. A tűzgolyók textúrája egy égő hógolyó.

A zombi malacemberek csoportokban teremnek és céltalanul róják az Alvilág tájait, a szirtek széleit és a szellemeket kerülve. Nem támadják meg a játékost, ha az nem provokálja őket. Ha viszont ez megtörténik a közelben lévő összes zombi malacember a játékosra ront. Ami rosszabb, néha a játékos más hordákat is magára haragíthat, ha minden útjába eső zombi malacembert megüt, ahogy az eredeti csapattól menekül.

A normál világ mobjai, mint a malacok, vagy a zombik nem teremnek a Alvilágban. Csirkék tojásdobálással kikeltethetők az Alvilágban is, persze maguktól soha nem teremnek itt. Ha eszköztárcsalással vagy térképszerkesztőkkel füvet teszel le, akkor természetesen is teremhetnek állatok, ha a fényszint legalább 9. A tintahalak nagy mennyiségben teremnek minden behekkelt vízben, mivel ez az egyetlen lehetséges hely számukra.

## Portálok és gyors utazás

Bővebben: Portál
A portálok úgy készülnek, hogy a játékos egy 4x5-ös (belül 2x3-as) ajtókeretet épít obszidiánból és a belsejét meggyújtja szikrapattintóval. Amikor először lépsz át a portálon, az Alvilágban létrejön a portál párja a legközelebbi elérhető helyen. A világok közti váltáskor egy betöltőképernyő látható.

Ha létrehozol egy második portált az Alvilágban és visszamész rajta, minden alvilágban megtett méter nyolc megtett méter lesz a valóságban (1 blokk=1 méter), hatékony gyorsutazó-világgá téve az Alvilágot, melyben nagy távolságokat tehetünk meg rövidebb idő alatt.

A gyorsutazás második, legtöbbször véletlen módja, ha két normál világban épült portál, ugyanazzal az Alvilági portállal van összekötve. Ez akkor szokott bekövetkezni, ha a két portál túl közel van egymáshoz, vagy ha az algoritmus nem talál megfelelő helyet a portál létrehozására. Ebben az esetben bemész az egyik normál világi portálon és mikor visszamész, az másiknál lyukadsz ki. Ez tulajdonképpen egyirányú gyorsutazás, mert hiába van ugyanaz az Alvilágbeli portál két való világbeli portálhoz rendelve, az alvilági portálhoz csak egy való világbeli portál fog tartozni.

A szellemek miatt ajánlott a portálodat robbanásálló anyaggal bevédeni, mert ha a szellem eltalálja, a portál kikapcsol. Persze ehelyett vihetsz magaddal szikrapattintót, hogy ez esetben újra begyújthasd, vagy akár ráveheted a szellemet, hogy még egyszer rálőjön, újra aktiválva azt. A portál kikapcsolását az is okozhatja, ha a közelében felrobban egy TNT blokk, vagy egy Creeper.

A földi mobok nem képesek használni a portált 1.4-nél régebbi Minecraftban, és a kutyád/macskád sem követ az Alvilágba.

amikor notch betette az alvilági portált a játékba akkor bizonyára mindenki csak azt nézte hogy hű de jó dolog ez az aportál és hogy milyen kalsz e a rejtelmes részeit is szeretném veletek megosztani.A portálunk egyik főbb tulajdonsága hogy nem csak playereket hanem akármiren dolgot el tudnak küldeni a netherbe.Ezalatt azt értem hogy ha pl: üldöz titeket egy zombi akkor egyszerűen belecsalogatjátok a porálba és ő várakozás nélkül átmegy a netherbe a mobknál és tárgyaknál nemúgy van mint a playereknél hogy ő előtük forognak forognak azok a karikák a portálban és csak utánna mennek át hanem egyből amint beleér mubb volt mob nincs mob ez tárgyakal is ugyan úgy működik beledobsz valamit az egyből eltűnik és a a másik világban lévő portálba fog lenni. DE!!! a portál nem csak elküldeni tud tárgyakat és mobokat hanem visszahozni is ez sajnos nem éppen jó dolog mert ha a házatokban van a portál és egy zombimalacember vagy egy magmakocka esetleg egy withercsontváz át megy az nagyon kellemetlen lehet nektek szerencsére ez nem történik meg gyakran csak néha néa attól függ hogy a portál az alvilágban milyen helyen van forgalmas ( ezalat azt értem hogy hemzseg a moboktól) vagy eldugott helyen ahol nincs semmi.

## A fájlok mentése

Az Alvilág adatai a normáléval megegyező módon kerülnek mentésre, de ahelyett, hogy a fájlok össze lennének keveredve a mentései mappában, az Alvilág adatait az %appdata%/.Minecraft/Saves/Világ neve/DIM-1 helyen kell keresnünk, a normál világ adatai pedig az %appdata%/.Minecraft/Saves/Világ neve/ helyen vannak mentve. Megjegyzendő, hogy a DIM-1-ben nem találunk külön level.dat fájlt, mivel a normál és az Alvilág is az eredeti level.dat-ot használja az %appdata%/.Minecraft/Saves/Világ neve/ mappában.

## Galéria

* A képen két szellem látható, akik éppen lávában úszkálnak, de nem sérülnek meg. (Egyedül a tűz közvetlen sebzése hat rájuk)
* Ezköztárcsalással lehelyezett víz az Alvilágban, amit a tintahalak rögtön kihasználtak a termésre.
* Egy képernyőfotó az Alvilágról többjátékos módban.

## Tények

* Mivel az Alvilág legtetején alapkőzet húzódik, néhányan elkezdték rebesgetni, hogy voltaképpen a felszíni világ alapkőzete alatt lehet. Ezt a szóbeszédet 'támogatta' az, hogy az egyik minecraftos pólón az Alvilág egy normál világi barlang alatt látható. Ez később hamisnak bizonyult mivel hekkeléssel áttörtek az Alvilág plafonján és a Semmibe jutottak. Notch is beszélt a dologról, elmondása szerint a normál világ és az Alvilág két teljesen külön dimenzió.
* Miközben világot váltasz, megmarad az irány, amerre nézel, tehát ha keletre nézel a normál világban és átmész egy portálon, változatlanul keletre fogsz nézni az Alvilágban is.
* Miközben az Alvilágban vagy, a kemencék felfüggesztik az olvasztást és a növények sem fognak nőni vagy eltűnni a normál világban, a napszakok váltakozása azonban folytatódik és a jelen lévő mobok sem tűnnek el.
* Az Alvilágban történő gyorsutazást Robert Jordan Az Idő Kereke című regénysorozata ihlette. Van benne egy hasonló világ, az Utak, , melyben hatalmas távolságokat lehetett megtenni napok alatt, hetek helyett. Az Alvilághoz hasonlóan, az Utaknak is sok veszélye van.  Notch egyszer azt mondta, hogy Jake, a munkatársa nagy kulcs volt az Alvilághoz. Nem igazán érthető, hogy mit értett ezalatt.
* Az egyik térképtéma Indevben a *Pokol* volt. Normál térkép volt, de lávaóceánnal és sokkal kevesebb fénnyel. Az ég fekete volt és sötétvörös felhők úsztak rajta.
* Lehetséges, de hihetetlenül ritka, hogy egy új világ létrehozásakor, az új világ az Alvilág lesz.[*forrás?*] Ha ez megtörténik nem tudsz megszökni belőle, mivel az Alvilágban nincsenek meg a portálkészítéshez szükséges anyagok.
* Ha egy közvetlenül láva mellett lévő lélekhomok-blokkon állsz, akkor megsérülsz, ha a blokk szélére mész.
* SMP-ben, hogyha kilépsz és valaki blokkokat tesz oda ahol voltál, akkor mikor belépsz, a blokkok tetején leszel. Ha az illető a plafonig feltornyozza a blokkokat, akkor a felső alapkőréteg felett fogsz teremni és nem tudsz visszajutni egy operátor segítsége nélkül. Ezt akár saját magad is megcsinálhatod, ha homokot, vagy sódert ejtesz magadra.
* Van néhány olyan terület, ahol a lávaóceán egy kiálló rész alatt megy át, és nem világítja meg a területet. Ha odamész és fényt csinálsz (leteszel egy fáklyát, vagy meggyújtod az alvilágkövet) a probléma megoldódik.

## Források

1. ↑ http://notch.tumblr.com/post/5136312534/fixing-bugs-enabling-nether
2. ↑ http://www.youtube.com/watch?v=\_j56f1sS3RM
3. ↑ http://notch.tumblr.com/post/1144331509/seecret-saturday-1-but-i-failed-biomes-again